Axident

Andreas Schuller, bedre kjent under navnet Axident, (født 10. september 1985 i Drøbak) er en norsk låtskriver og musikkprodusent som holder til i Los Angeles. Han har jobbet med artister som Justin Bieber, Pitbull, Inna, Jason Derulo, Snoop Dogg, Jessie J, Adam Lambert, Timeflies, Jake Miller, Travis Mills, Riff Raff og gruppen Far East Movement. Låten «Wiggle» av Jason Derulo og Snoop Dogg ble produsert og samskrevet av Axident. Singelen er til dags dato (2018) en av hans mest suksessfulle, og tangerte som nummer 5 på Billboard Hot 100 i 2014. Andre populære låter som Axident har samskrevet og/eller co-produsert er «Fireball» av Pitbull og «Company» av Justin Bieber.


== Tidlig liv og utdanning ==
Axident ble født i Drøbak, Norge. Han startet musikkarrieren som duoen Albino Superstars, med Fridtjof Støre. Duoens første single var «Popular». Albino Superstars utga fire låter i Norge mellom 2007-2009. I 2005 bestemte han seg for å studere musikk og produksjon. Det gjorde han på skolen Liverpool Institute for Performing Arts, som forøvrig ble startet opp av tidligere Beatles medlem, Paul McCartney.


== Karriere ==
Axident startet å produsere musikk for avgangselever på videregående skoler som feiret russetiden. Kjent som russelåter. Axident ble en populær produsent for hans mange bidrag innen russelåter. Her fikk han mye erfaring med å produsere musikk.Det var russelåtene som fikk fart på karrieren, og han reiste til Nashville med intensjon om å fortsette musikk karrieren i USA. Der ble han kjent med Ron Moss fra Universalselskapet, Rondor Music. Etter at de to ble bedre kjent og Moss forsto hvilket musikktalent Axident var, fly Moss han til Los Angeles og satte han i arbeid ved Rondor Music. Axident signerte en kontrakt med Rondor Music i 2010. Etterhvert begynte han å skrive og produsere sanger for artister som Semi Precious Weapons, Wallpaper og Far East Movement. Låten «Turn Up The Love» med Far East Movement ble en kjempesuksess, og solgte til 2× platina i Australia. I 2011 ble Axident medgrunnlegger av Honua Music LLC, som er et musikk publisering og management selskap sammen med Ron Moss. I 2012 avsluttet Axident kontrakten med Rondor Music for å signere en hybrid avtale mellom Honua Music og Artist Publishing group (APG). Etter hans suksess som produsent, ved blant annet å ha produsert to singler for Far East Movement. Fikk Jason Derulo og Snoop Dogg interesse for Schullers musikk, noe som ble til singelen «Wiggle» med co-produsent Ricky Reed.
Schuller forklarte til magasinet Music Connection i 2017 hvorfor han valgte navnet Axident. Der sa han følgende «Jeg er egentlig ikke teknisk god på hva jeg gjør, og jeg tror det er sjarmen i det. Jeg er fryktløs i den forstand at jeg vil prøve alt. Jeg er ikke god til å gjøre ting med vilje, men jeg er veldig god til å fange den rette feilen. Det er bakgrunnen for navnet.» 


== Diskografi ==
Som Andreas SchullerRuss Dekknavn, 2014 (EP) (vs. Gladius)
Russ Konsept, 2014 (EP) (med Gladius og Crux)
«Wisteria Lane», 2014 (single) (med Gladius)
«Sexto Sentido», 2015 (single) (med StopWaitGo og Klara Elias)
«Konsept», 2015 (EP) (med Gladius og Ka No)Krediteringer


== Referanser ==


== Eksterne lenker ==
(en) Axident på Internet Movie Database 
(en) Axident på Discogs 
(en) Axident på Discogs 
(en) Axident på MusicBrainz 
(en) Axident på AllMusic 
Axident på Twitter